Μοριοσανίδα

Μοριοσανίδα (ή μοριοπλάκα)http://www.wfdt.teilar.gr/dbData/News/TexnologiaXylou-Metriseis.pdf (αγγλ. particleboard, chipboard) είναι ένα από τα συγκολλημένα προϊόντα του ξύλου. 

Το κοινό και εμπορικό όνομα της μοριοσανίδας στην Ελλάδα είναι νοβοπάν, λόγω του ότι η πρώτη εταιρεία που το εισήγαγε σε αυτή, έφερε μοριοσανίδες της φερώνυμης βιομηχανίας της Αυστρίας, Novopan Styria.http://mantanis.users.uth.gr/2004-03.pdf

Προϊόν
Οι μοριοσανίδες είναι προϊόντα που έχουν τη μορφή πλάκας (panel) και προέρχονται από τη συγκόλληση μικρών σε διαστάσεις τεμαχιδίων ξύλου (συνήθως ελάτης, οξιάς, ερυθρελάτης, πεύκων, λεύκης κ.α.). Κατά κόρον χρησιμοποιούνται ρητίνες (κόλλες) ουρίας- (UF) ή μελαμίνης-ουρίας (MUF) φορμαλδεϋδης για την παραγωγή τους.https://www.teilar.gr/dbData/ErErgo/Adhesive_systems_used_in_the_European_particleboard_MDF_and_OSB_industries.pdf Υπάρχουν και οι πράσινες μοριοσανίδες, οι οποίες είναι ανθυγρές, με μεγάλη αντοχή στην υγρασία και οι οποίες συγκολλούνται με ειδικές ρητίνες MUF, υψηλής περιεκτικότητας σε μελαμίνη.

Πρόσθετα, η μοριοσανίδα επενδύεται, συνήθως με συνθετικά υλικά, όπως φύλλα χαρτιού (μελαμίνες) ή ξύλινους καπλαμάδες (φύλλα ξύλου) ή καπλαμάδες με απομίμηση ξύλου. Επιφάνειες μοριοσανίδων (panels) συνήθως επενδεδυμένες χρησιμοποιούνται στις περισσότερες των περιπτώσεων για ντουλάπες, γραφεία, βιβλιοθήκες, κουζίνες, τραπέζια και άλλες κατασκευές πρωτίστως εσωτερικού χώρου. Υπάρχουν και οι πυράντοχες μοριοσανίδες (FR-PB) που έχουν ελαφρύ κοκκινωπό χρωματισμό.

Εμπόριο
Το γεγονός ότι μπορεί να αξιοποιηθεί ξύλο μικρών διαστάσεων, καθώς και υπολείμματα άλλων κατεργασιών, μαζί με τη δυνατότητα αξιοποίησής του σε πολλές εφαρμογές, κυρίως στα έπιπλα, έδωσε σημαντική ώθηση στην εμπορική εξάπλωση του προϊόντος στην Ευρώπη και στον κόσμο.http://users.auth.gr/jbarb/Dimosieyseis/wood%20technology%20notes.pdf Περίπου 30 εκατ. κυβικά μέτρα μοριοσανίδων παρήχθησαν στην Ευρώπη το 2017.https://europanels.org

Παραπομπές

Κατηγορία:Τεχνολογία ξύλου
Κατηγορία:Προϊόντα ξύλου